जर्मनी की चांसलर एंजेला मर्केल भारत दौरे पर  
इस दौरान जर्मनी और भारत के बीच साइंस, टेक्नोलॉजी और वोकेशनल ट्रेनिंग समेत कई समझौतों पर दस्तखत होने की उम्मीद है।
जर्मनी की चांसलर एंजेला मर्केल आज भारत दौरे पर आ रही हैं। यहां वह प्रधानमंत्री मनमोहन सिंह से मुलाकात करेंगी। दोनों देश आतंकवाद रक्षा और तकनीकी क्षेत्र में आपसी सहयोग बढ़ाने पर चर्चा करेंगे। इसके अलावा अंतरराष्ट्रीय मुद्रा कोष− आईएमएफ जैसे संस्थानों में सुधारों को लेकर भी बातचीत होने की उम्मीद है।  इस दौरान दोनों देशों के बीच साइंस, टेक्नोलॉजी और वोकेशनल ट्रेनिंग समेत कई समझौतों पर दस्तखत होने की उम्मीद है। कल दोनों देशों के विदेश मंत्रियों ने इस पर विस्तार से चर्चा भी की है।  अगर इजरायल को छोड़ दें तो ये पहला मौका है, जब जर्मनी किसी गैर-यूरोपीय देश के साथ कैबिनेट लेवल की बातचीत कर रहा है। जर्मनी की चांसलर राष्ट्रपति प्रतिभा पाटिल से भी मुलाकात करेंगी।